زنانیاں بطورِ امام

زنانیاں بطورِ امام (اردو: عورت کی امامت)۔ مسلماناں وِچ اِیں بارے وِچ اَنجو انج آراء ہِن جو زنانیاں امامت کر سڳدیاں ہِن یا کائے ناں۔

 اہل سنت 
ہِک زنانی ݙوجھی زنانی دی جماعت کرا سڳدی ہِے اَتے اِین٘دا طریقہ اِیہ ہِے جو اُوہ ٻِنّھاں زنانیاں دے وِچالے وِچ کھڑوسی، مرداں آلی کار اڳّوں وَدھ تے ناں کھڑوسی، امام ابو داؤد نے سنن ابو داؤد وِچ پُکھ "امامۃ النساء" وِچ لکھیا ہِے جو رسول اللہ صلی اللہ علیہ وآلہِ وسلم امِ ورقہ بنت عبد اللہ بن حارث دے گھر تشریف گِھن ڳئے تاں آپ صلی اللہ علیہ وآلہِ وسلم نے اِنّھاں کِیتے ہِک مؤذن مقرر کِیتا جیڑھا اذان ݙین٘دا ہئی اَتے آپ صلی اللہ علیہ وآلہِ وسلم نے حُکم فرمایا جو تُساں اپݨے گھر آلیاں دی امامت کِیتی کرو۔أبي داود، كتاب الصلاة 592 

عائشہ بنت ابی بکر زنانیاں دی امامت کرین٘دی ہَن اَتے اِنّھاں دے نال ای صف وِچ کھڑون٘دی ہون٘دی ہَن۔روى ابن أبي شيبة (2/89)، من طريق ابن أبي ليلى، والحاكم (1/203 ـ 204) عون المعبود على سنن أبي داود 2/ 212

 جدید دور دے مثالاں 
ہُݨ ڄیکر اَساں اِیہ ڳالھ کروں جو دُنیا بھر وِچ اَڄ کَل دے دور وِچ زنانیاں دیاں مسیتاں وکھرے وکھرے بݨݨ لڳ پئے ہِن جِنّھاں وِچ چین، امریکہ، کینیڈا، یورپ اَتے ٻئے مغربی مُلخاں وِچ اِیہ رِیت عام تِھین٘دی وین٘دی ہِے جو اُتّھاں زنانیاں کِیتے وَکھرے مَسِیتاں بݨائیاں وین٘دیاں پئیاں ہِن تاں اِتّھاں اِیہ ڳالھ وی ٻہوں اہم ہِے جو اِنّھاں وَکھرے مَسِیتاں وِچ کئی جائیں تے امامت دا کَم کار وِی زنانیاں دے سُپرد ہِے۔ ٢١ ویں صدی وِچ، ٻہوں سارے مُلخاں وِچ اسلام دے اندر لبرل تحریکاں دے حِصّے دے طور تے زنانیاں دی اڳواݨی یا صرف زنانیاں کِیتے بݨائیاں ڳئیاں مسیتاں کوں ݙِٹّھا ون٘ڄ سڳین٘دا ہِے۔ چین وِچ صرف زنانیاں کِیتے وَکھرے مَسِیتاں مسلم بِیادریاں نے بݨائیاں ہَن۔ منگ ٹَٻَّر دے مُکَّݨ اَتے چنگ ٹَٻَّر دے اَغازی دور وِچ، زنانیاں نے اپݨیاں مَسِیتاں بݨاوݨ دا اَغاز کر ݙِتّا ہئی۔ چین وِچ سبھ تُوں پُراݨی محفوظ رہ ون٘ڄݨ آلی زنانیاں دی مَسِیت، کافینگ دی وانجیا ہٹونگ مَسِیت ہِے، جین٘دی اُساری دی تاریخ ١٨٢٠ء ہِے۔ Female Imams Blaze Trail Amid China's Muslims چینی ٻولی وِچ اسلامی عالمہ زنانیاں کُوں  آخوند (女阿訇) آکھیا وین٘دا ہِے۔  اِین٘ویں اِیہو جئیں ٻہوں سارے مثالاں اَساکوں امریکہ اَتے کینیڈا دے وی مِلدے ہِن جیویں جو کینیڈا دی زنانیاں دی مَسِیت ٹورنٹو وِچ اپریل ٢٠١٩ء وِچ اُساری ڳئی ہئی۔ مَسِیت سینٹ ٹرینٹی پال یونائیٹڈ چرچ وِچ جاء دے نال شروع تھئی۔Toronto church hosts Canada's first women's-only mosque اِیں مَسِیت وِچ وی یقینی طور تے آکھیا ون٘ڄ سڳین٘دے جو زنانیاں دی امامت ای رائج ہے۔

 ٻِیا ݙیکھو 

 زنانیاں دیاں مسیتاں
 اسلام وِچ زنانیاں
 تِریمت مَسِیت امریکہ
 اسلام دیاں عالمہ زنانیاں دی تن٘دِیر
 قُرآن مجید وِچ تِرِیمتاں دا ذکر

 حوالہ جات 

ونکی:زنانیاں اَتے اُنّھاں دے متعلقات
ونکی:چین وِچ اسلام
ونکی:اسلام اتے زنانی
ونکی:تِرِیمت اَتے اِسلام
ونکی:اسلام وِچ زنانیاں دے حقوق
ونکی:تِرِیمتاں اَتے اُنّھاں دے متعلقات
ونکی:اسلام وِچ تِرِیمتاں دے حقوق
ونکی:زنانیاں دیاں مَسِیتاں
ونکی:امامت